
POČITNIŠKO VARSTVO 3. TEDEN: od 13. 7. 2026 do 17. 7. 2026
Počitniško varstvo se bo odvijalo med 6:30 in 16:30 uro. Zaradi lažje organizacije programa starše naprošamo, da otroke pripeljete najkasneje do 7:50 ure. 

V ponedeljek, dne 13.7.2026: 

Zjutraj se bomo dobili na OŠ Ivana Roba v Šempetru pri Gorici, kjer bomo dan začeli s spoznavnimi in športnimi igrami na šolskem igrišču.

Dopoldne bomo obiskali Prostovoljno gasilsko društvo Šempeter pri Gorici, kjer bodo otroci spoznali delo gasilcev, gasilsko opremo in gasilska vozila. Gasilci nam bodo predstavili svoje delo ter pripravili zanimive in poučne prikaze, pri katerih bodo otroci lahko tudi aktivno sodelovali. 
Ta dan naj ima otrok s sabo dodatna oblačila za preobleči, saj se bomo pri gasilcih tudi zmočili. Popoldanske aktivnosti se bodo izvajale na sedežu osnovne šole. 
V torek, dne 14.7.2026:
Ta dan bomo obiskali poligon Društva GAS Vrtejba, kjer bomo spoznali svet gokarta in se preizkusili v vožnji na stezi. Otroci bodo skozi zabavno in varno izkušnjo spoznavali osnove vožnje ter uživali v športnem dnevu.

Popoldanske aktivnosti se bodo izvajale na sedežu osnovne šole.

V sredo, dne 15.7.2026: 

Odpravili se bomo na bazen, kjer bodo potekale vodne igre, plavanje in različne zabavne aktivnosti v vodi. Na bazenu bodo za varnost in pomoč skrbeli animatorji oziroma spremljevalci. Otroci bodo imeli možnost sprostitve, igre in druženja v vodnem okolju.

Otroci naj imajo s seboj: kopalke (oprijete športne kopalke; uporaba vodnih površin v kopalnih hlačah – bermudah je prepovedana),neplavalci rokavčke, brisačo, kremo za sončenje, kapo, ustrezno obutev, pijačo in malico.

V primeru, da se ne strinjate z odhodom vašega otroka na bazen, je priporočljivo, da ta dan otrok ostane doma.

V četrtek, dne 16.7.2026: 

Odpravili se bomo na obisk h konjem, kjer bodo otroci spoznali osnove skrbi za konje, njihovo okolje ter življenje v hlevu. Ob strokovnem vodstvu bodo spoznali različne aktivnosti s konji, izvedeli veliko zanimivosti o teh plemenitih živalih in se z njimi tudi pobližje srečali.

Nato se bomo odpravili v Mladinski center, kjer bo potekala delavnica japonščine.

Ta dan je zbirno mesto za prevzem otrok v Mladinskem centru, Ulica 9. septembra 72, Vrtojba.
V petek, dne 17.7.2026: 

Teden bomo zaključili z obiskom bazena, kjer bomo ponovno uživali v plavanju, vodnih igrah in sproščenem druženju. Otroci bodo pod nadzorom animatorjev sodelovali v različnih zabavnih aktivnostih v vodi in tako na prijeten način zaključili počitniški teden.

Otroci naj imajo s seboj: kopalke (oprijete športne kopalke; uporaba vodnih površin v kopalnih hlačah – bermudah je prepovedana), neplavalci rokavčke, brisačo, kremo za sončenje, kapo, ustrezno obutev, pijačo in malico.
V primeru, da se ne strinjate z odhodom vašega otroka na bazen, je priporočljivo, da ta dan otrok ostane doma.

Zaradi visokih temperatur in vremena si pridržujemo pravico do spremembe programa. 

Kontaktna številka mentorjev v času počitniškega varstva: 041 439 775

